Folketing
1997-11-21

Jeg vil godt spørge, om jobbet er lønnet. Det afhænger tingene jo i hvert fald lidt af. Så kan vi jo snakke om det bagefter. Jeg vil godt sige, at jeg ikke har tænkt så langt, at det er sådan, at man skal sidde og stemme på nogle stemmeknapper, om nu toget skal stoppe undervejs. Det er ikke sådan, jeg har tænkt det. Jeg synes nok, hr. Søren Hansen overdriver noget. Jeg synes, det her forslag er meget enkelt og let at tage stilling til. Man kan altså også gøre det værre, end det er.